มีอาการสิวขึ้นทั่วทั้งใบหน้าแบบเฉียบพลันหลังจากกลับจากพม่ามาได้2วันค่ะ ขึ้นเป็นจุดแดงทั่วทั้งใบหน้าเลยค่ะ และมีจุดแดงที่เป็นเหมือนสิวที่ช่วงท้อง1จุดโดนแล้วจะเจ็บค่ะ และที่ท้องมีจุดแดงเป็นจุดประปรายแต่ช่วงสะดือมีแดงเป็นปื้นค่ะ ตอนไปพม่าได้ชิมซุปชนิดนึง1ช้อน มารู้ที่หลังว่ามีส่วนปสมของหน่อไม้ดอง เป็นคนแพ้หน่อไม้ดองค่ะ แต่ชิมซุปไปเพียง1ช้อนเท่านั้น ไม่ได้ทานโดยตรง หรือเป็นอาการแพ้น้ำที่พม่ารึเปล่าค่ะ แต่อาการนี้พึ่งมาเป็นหลังจากกลับจากพม่าได้2วันค่ะ ช่วงนี้มีประจำเดือนค่ะ แต่ปกติเป็นคนสิวไม่ขึ้นเยอะขนาดนี้ ถ้ามีก็แค่จุด2จุดเท่านั้น ไม่แน่ใจว่าเพราะหยุดเซรั่มที่ใช้ทาหน้ามานาน1ปีในระยะเวลา2วันรึเปล่า แบบนี้คือสิวสเตียรอยด์รึเปล่าคะ เมื่อวานทานอาหารปกติ ทานที่ร้านพิซซ่าค่ะ และมีการทำออรัลเซ็กส์ให้แฟนและกลืนน้ำลงไป แฟนไม่ได้มีการนอกกายกับผู้หญิงคนอื่นค่ะ ไม่รู้ว่าสาเหตุเกิดจากอะไร อยากถามคุณว่ามีความคิดเห็นอย่างไรคะ
สวัสดีค่ะ สิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะในกรณีนี้ถ้าสิวมีขนาดใหญ่มาก ปวดบวม มีหนองอยู่ข้างใน เป็นลุกลามมาก ควรไปพบแพทย์เพื่อตรวจเพิ่มเติมและรับการรักษาที่เหมาะสม การวินิจฉัยอื่นๆที่อาจเป็นไปได้เช่นผื่นผิวหนังอักเสบจากการแพ้สัมผัส ส่วนจะเป็นจากสเตียรอยด์หรือไม่ก็ต้องดูส่วนประกอบของสารที่ใช้กับใบหน้าว่ามีสเตียรอยด์หรือเปล่า ถ้าไม่แน่ใจอะไร ควรหยุดใช้ไปก่อนค่ะการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้